pythainlp/thaigov-v2-corpus-22032023 huggingface dataset:
วันพุธที่ 1 มิถุนายน 2565
โฆษกรัฐบาลเผย 2 มิ.ย.นี้ เตรียม “เป๋าตัง” ให้พร้อม เริ่มขายสลากดิจิทัล 80 บาท วันแรก กว่า 5 ล้านฉบับ
โฆษกรัฐบาลเผย 2 มิ.ย.นี้ เตรียม “เป๋าตัง” ให้พร้อม เริ่มขายสลากดิจิทัล 80 บาท วันแรก กว่า 5 ล้านฉบับ
วันที่ 1 มิ.ย. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวว่า ตามที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายในการแก้ไขปัญหาจำหน่ายสลากเกินราคาจริงจัง ส่งผลอย่างเป็นรูปธรรมในโครงการสลาก 80 โดยขณะนี้รัฐบาลได้ดำเนินการจัดทำระบบจำหน่ายสลากกินแบ่งรัฐบาลผ่านแพลตฟอร์มดิจิทัล (Digital Lottery) เอื้อประโยชน์อำนวยความสะดวกให้ประชาชนสามารถเข้าถึงการซื้อสลากกินแบ่งรัฐบาลง่ายขึ้น โดยในวันที่ 2 มิถุนายนนี้ จะเริ่มมีการซื้อขายสลากกินแบ่งรัฐบาลหรือสลากดิจิทัลกว่า 5 ล้านฉบับ ผ่านแอปพลิเคชัน “เป๋าตังและถุงเงิน” ในราคา 80 บาท เป็นวันแรก เวลา 06.00 น. เป็นต้นไป ขณะนี้มีตัวแทนจำหน่ายสลากดิจิทัล จำนวน 10,258 ราย ในเบื้องต้นจะมีสลากจำหน่ายผ่านแพลตฟอร์มการจำหน่ายสลากของสำนักงานฯ ไม่น้อยกว่า 5,279,500 ฉบับ
โฆษกประจำสำนักนายกรัฐมนตรีกล่าวเพิ่มเติมว่า สำหรับโครงการสลาก 80 ซึ่งเป็นจุดจำหน่ายสลากกระจายไปทุกจังหวัด ทั่วทุกภูมิภาคของประเทศ เพื่อให้ประชาชนสามารถหาซื้อสลากในราคา 80 บาท ผ่านแอพเป๋าตังและถุงเงินนั้น ขณะนี้เป็นที่รู้จักและได้รับการตอบรับจากผู้ซื้อดีขึ้นมาก ปัจจุบัน มีทั้งหมด 362 จุดในกรุงเทพมหานคร ภาคกลาง ภาคตะวันออก และภาคตะวันออกเฉียงเหนือ ส่วนที่ภาคเหนือ และภาคใต้ เพิ่งทำสัญญาเสร็จเรียบร้อย คาดว่าจำหน่ายได้ครบทุกจังหวัดทั่วประเทศ ในงวด 1 กรกฎาคม 2565
“โครงการสลาก 80 จะทำให้ผู้ซื้อสามารถหาซื้อสลาก 80 บาทได้ และสลากเป็นกรรมสิทธิ์ของผู้ซื้อ ลดความเสี่ยงในการถูกแอบอ้าง และยังเป็นการช่วยส่งเสริมอาชีพ ส่งเสริมรายได้ ให้กับตัวแทนรายย่อยที่นำสลากมาขายในแพลตฟอร์มอีกด้วย ในส่วนของผู้ขาย ก็มีช่องทางการจำหน่ายที่สะดวก มีอัตราการมองเห็นกว้างขวาง ทำให้ขายได้มากขึ้น โดยไม่ต้องเสียค่าใช้จ่ายใด ๆ ถือเป็นความสำเร็จของรัฐบาลในการเดินหน้าแก้ปัญหาหวยแพงอย่างเป็นรูปธรรม และเกิดประโยชน์กับประชาชนอย่างแท้จริง” นายธนกร กล่าว
วันจันทร์ที่ 22 สิงหาคม 2565
​Thailand placed on top as world’s best country for wellness retreats
​Thailand placed on top as world’s best country for wellness retreats
August 21, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with a report from the website: https://www.traveldailynews.asia/ which referred to the Slingo’s research of TripAdvisor (both are popular tourism websites) on the countries with the best resort hotels, wellness and spa activities. According to the report, Thailand is the best country in the world for wellness retreats, and comes in second, after Maldives, for highest-rated wellness activities.
The country is known as the spa capital of Asia, and is home to some of the most therapeutic and luxurious retreats in the world, with a total of 2,673 wellness and spa activities available to choose from. When those are filtered to four-star ratings and higher, 1,952 activities remain, accounting for 73.03%. The top-rated activities are professional yoga and pilates classes.
The Prime Minister commended cooperation of the public, private, and people sectors in elevating Thai medical tourism standard, and stimulating economy through tourism activities. He added that the Government strives to implement appropriate measures to promote tourism in line with what are trending. Medical tourism is one of Thailand’s strengths, and the ranking proves the country’s capacity and potential to attract tourists from all over the world.
วันจันทร์ที่ 15 พฤศจิกายน 2564
รมว.สุชาติ ร่วมคณะนายกฯ ลงกระบี่ เยี่ยมกลุ่มแรงงานนอกระบบ เพิ่มผลิตภาพ สร้างอาชีพรองรับธุรกิจท่องเที่ยวอันดามัน
รมว.สุชาติ ร่วมคณะนายกฯ ลงกระบี่ เยี่ยมกลุ่มแรงงานนอกระบบ เพิ่มผลิตภาพ สร้างอาชีพรองรับธุรกิจท่องเที่ยวอันดามัน
เมื่อวันที่15พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานในพิธีเปิดแหล่งท่องเที่ยวทางธรรมชาติต้อนรับนักท่องเที่ยวจังหวัดกระบี่และพบผู้ประกอบการธุรกิจการท่องเที่ยวผู้นำท้องถิ่นและประชาชนชาวกระบี่ณอุทยานแห่งชาติหาดนพรัตน์ธารา-หมู่เกาะพีพีตำบลอ่าวนางอำเภอเมืองจังหวัดกระบี่โดยมีนายพุฒิพงศ์ศิริมาตย์ผู้ว่าราชการจังหวัดกระบี่กล่าวต้อนรับนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยโดยนายสุชาติกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีนโยบายเปิดประเทศเพื่อต้อนรับนักท่องเที่ยวชาวต่างชาติซึ่งจังหวัดกระบี่เป็นเมืองท่องเที่ยวสำคัญที่ในแต่ละปีนักท่องเที่ยวจากทั่วทุกมุมโลกให้ความสนใจมาท่องเที่ยวเป็นจำนวนมากทำให้เกิดรายได้เป็นเม็ดเงินมหาศาลขณะเดียวกันเกิดการจ้างงานโดยเฉพาะภาคท่องเที่ยวและบริการในส่วนของกระทรวงแรงงานสำนักงานพัฒนาฝีมือแรงงานและสำนักงานจัดหางานจังหวัดกระบี่ได้พัฒนาทักษะฝีมือและส่งเสริมการประกอบอาชีพการมีงานทำให้แก่กลุ่มแรงงานนอกระบบแรงงานผู้สูงอายุและแรงงานกลุ่มเปราะบางเพื่อให้มีอาชีพมีรายได้ที่มั่นคง
โอกาสนี้รัฐมนตรีว่าการกระทรวงแรงงานได้นำนายกรัฐมนตรีเข้าเยี่ยมชมบูธกิจกรรมของกระทรวงแรงงานที่ได้นำผลิตภัณฑ์จากกลุ่มที่ประสบความสำเร็จจากการส่งเสริมการฝึกอาชีพจากหน่วยงานของกระทรวงแรงงานจังหวัดกระบี่ได้แก่กลุ่มวิสาหกิจชุมชนเลี้ยงผึ้งบ้านไหนหนังเกิดจากการรวมตัวของสมาชิกผู้ประกอบอาชีพเลี้ยงผึ้งในสวนยางพาราและเลี้ยงบริเวณบ้านเรือนสำนักงานพัฒนาฝีมือแรงงานกระบี่ดำเนินการพัฒนาความรู้ทักษะฝีมือให้แก่สมาชิกโดยดำเนินการฝึกอบรมเชิงปฏิบัติการในการเพิ่มผลิตและลดการสูญเสียรวมทั้งลดการสูญเสียผลผลิตจากผึ้งย้ายรังให้กับกลุ่มวัสดุแบบชำรุดและเสารังผึ้งที่ไม่ได้มาตรฐานสามารถเพิ่มรายได้จากการลดการย้ายรังผึ้งได้ร้อยละ10คิดเป็นรายได้63,000บาทต่อปีลดความสูญเสียด้านแรงงานและประหยัดเวลาในการทำงานได้ร้อยละ50จากการเพิ่มผลิตภาพแรงงานสร้างรายได้ให้กับกลุ่มปีละไม่น้อยกว่า300,000บาทกลุ่มบากันบาติกผู้ผ่านการอบรมสามารถนำไปประกอบอาชีพเสริมเป็นรายได้10,000 - 20,000บาทต่อเดือนกลุ่มชุมชนห้าเสือเกิดจากการรวมกลุ่มของผู้สูงอายุที่ความรู้ความสามารถและภูมิปัญญาในแต่ละอาชีพที่แตกต่างกันไปสำนักงานจัดหางานกระบี่ได้ดำเนินโครงการส่งเสริมการประกอบอาชีพให้ผู้สูงอายุเพื่อขยายโอกาสการมีงานทำและเพิ่มรายได้ให้แก่กลุ่มดังกล่าวจึงได้จัดอบรมหลักสูตรพัฒนาศักยภาพผู้สูงอายุสู่การเป็นวิทยากรถ่ายทอดภูมิปัญญาเพื่อให้ทุกคนถ่ายทอดภูมิปัญญาที่มีอยู่ให้แก่บุคคลหรือกลุ่มอื่นๆได้เป็นการสร้างรายได้แก่สมาชิกเฉลี่ย25,000บาทต่อเดือนกลุ่มวิสาหกิจชุมชนคลองท่อมลายครามผู้ผ่านการอบรมสามารถนำไปประกอบอาชีพเสริมสร้างรายได้และสามารถเป็นวิทยากรในการถ่ายทอดให้แก่กลุ่มอื่นๆรายได้เฉลี่ย5,000 - 10,000บาทต่อเดือนรวมทั้งกลุ่มอาชีพอื่นๆอาทิสมุนไพรเพื่อสุขภาพกลุ่มขนมอบเบเกอร์รี่กลุ่มน้ำสมุนไพรกลุ่มอาหารยุโรปกลุ่มช่างตัดเย็บเสื้อผ้าสตรีการเพ้นท์ผ้าปักผ้าเป็นต้น
+++++++++++++++++++
กองเผยแพร่และประชาสัมพันธ์
15พฤศจิกายน2564
วันอังคารที่ 5 ตุลาคม 2564
กระทรวงยุติธรรมจับมือกรมการปกครอง กระทรวงมหาดไทย ร่วมเผยเเพร่สื่อส่งเสริมความรู้ความเข้าใจร่าง พ.ร.บ.ป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง
กระทรวงยุติธรรมจับมือกรมการปกครอง กระทรวงมหาดไทย ร่วมเผยเเพร่สื่อส่งเสริมความรู้ความเข้าใจร่าง พ.ร.บ.ป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ไปสู่ผู้นำชุมชนและประชาชนในพื้นที่
เมื่อวันจันทร์ที่ ๔ ตุลาคม ๒๕๖๔ เวลา ๑๐.๐๐ น. นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม พร้อมด้วย นางสาวเอมอร เสียงใหญ่ ผู้ตรวจราชการกระทรวงยุติธรรม และคณะ เข้าหารือนายพิริยะ ฉันทดิลก รองอธิบดีกรมการปกครอง ฝ่ายปกครองท้องที่ เพื่อร่วมหาเเนวทางเผยแพร่ประชาสัมพันธ์ สื่อส่งเสริมความรู้ความเข้าใจร่างพระราชบัญญัติป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ไปสู่ประชาชนผ่านช่องทางสื่อต่าง ๆ ภายใต้การกำกับดูเเล ของกรมการปกครอง เพื่อให้ผู้นำชุมชนและประชาชนในระดับท้องที่ รวมถึงหน่วยงานภาครัฐในสังกัด เกิดความรู้ความเข้าใจ ร่างพระราชบัญญัติป้องกันการกระทำความผิดซ้ำ ของผู้กระทำความผิดอุกฉกรรจ์ที่ใช้ความรุนแรง พ.ศ. .... ได้อย่างถูกต้องและครบถ้วน สร้างความตระหนักรู้ และความตื่นตัวต่อปัญหาการกระทำผิดซ้ำที่มี ผลกระทบต่อประชาชน อีกทั้งส่งเสริมให้ประชาชนได้เข้าใจ ภัยอันตรายใกล้ตัวและรับรู้แนวทาง การอยู่ร่วมกับกลุ่มผู้พ้นโทษ ชุมชน และเฝ้าระวังความปลอดภัยในชุมชน
กรมการปกครองยินดีเป็นอย่างยิ่งที่ได้ร่วมขับเคลื่อน พระราชบัญญัติฉบับนี้ โดยที่ผ่านมาได้ร่วมมือกันอย่างใกล้ชิด กับกรมคุมประพฤติและสำนักงานกิจการยุติธรรม มาตั้งแต่ต้นอยู่แล้ว ซึ่งในลำดับต่อไปกรมการปกครองจะเร่งสร้างความรู้ความเข้าใจให้กับบุคลากรในระดับพื้นที่ด้วยสื่อประชาสัมพันธ์ของกระทรวงยุติธรรม และจะขยายผลในระดับในส่วนของคณะกรรมการหมู่บ้าน ทั้งนี้ ในโอกาสต่อไปจะขอความร่วมมือสนับสนุนวิทยากรมายังกระทรวงยุติธรรม จัดทำสื่อทางอิเล็กทรอนิกส์ เพื่อใช้ในการอบรมส่งเสริมความรู้ความเข้าใจ ร่างพระราชบัญญัติป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ไปสู่ผู้นำชุมชนและประชาชนในระดับท้องที่ รวมถึงหน่วยงานภาครัฐในสังกัดกรมการปกครอง กระทรวงมหาดไทยต่อไป
วันอาทิตย์ที่ 21 พฤศจิกายน 2564
PM to attend ASEAN-China Special Summit to Commemorate 30th Anniversary of ASEAN-China Dialogue Relations
PM to attend ASEAN-China Special Summit to Commemorate 30th Anniversary of ASEAN-China Dialogue Relations
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to attend ASEAN-China Special Summit to Commemorate the 30th Anniversary of ASEAN-China Dialogue Relations via a teleconference on November 22, 2021 (0900hrs) at Bhakdi Bodin Building, Government House.
The Summit will be co-chaired by His Majesty Sultan Haji Hassanal Bolkiah, Sultan and Yang Di-Pertuan of Brunei Darussalam and President Xi Jinping of People’s Republic of China. The meeting is aimed to congratulate the 30th Anniversary of ASEAN-China Dialogue Relations, and announce the establishment of an ASEAN-China Comprehensive Strategic Partnership. At the meeting, ASEAN and China will also identify future relations direction, and discuss regional and international cooperation.
The Prime Minister will present the vision for ASEAN-China’s shared future which is secure, prosperous, and sustainable, and people-centric without leaving anyone behind. He will also affirm Thailand’s commitment and role to tackle current global challenges and drive sustainable development cooperation through promoting the balance of all things and sustainability in all dimensions, as well as the green growth.
China is ASEAN’s important dialogue partner with high relationship dynamics at all levels. The ASEAN-China relations began in July 1991 in Kuala Lumpur, and China is the first dialogue partner to be elevated as ASEAN’s strategic partner in 2003. Joint Statement of the ASEAN- China Special Summit to Commemorate the 30th Anniversary of ASEAN- China Dialogue Relations will be adopted at the meeting.
วันอังคารที่ 19 ตุลาคม 2564
กรมเจ้าท่า ร่วมแถลงข่าวสถานการณ์และการดำเนินงานเกี่ยวกับอุทกภัยในภาคคมนาคม ของกรมเจ้าท่า
...
วันอังคารที่ 19 ตุลาคม 2564 เวลา 11.00 น. นายพิทักษ์ วัฒนพงษ์พิศาล ผู้อำนวยการสำนักความปลอดภัยและสิ่งแวดล้อมทางน้ำ ร่วมแถลงข่าวเรื่อง “สถานการณ์ และการดำเนินงานเกี่ยวกับอุทกภัยในภาคคมนาคม” โดยมีนายพิศักดิ์ จิตวิริยะวศิน รองปลัดกระทรวงคมนาคม เป็นประธานในการแถลงข่าว ณ ห้องราชดำเนิน กระทรวงคมนาคม
นายพิทักษ์ วัฒนพงษ์พิศาล ผู้อำนวยการสำนักความปลอดภัยและสิ่งแวดล้อมทางน้ำ เปิดเผยว่า จากนโยบายและคำสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม และดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้หน่วยงานในสังกัดดำเนินการฟื้นฟู ปัญหาที่ได้รับผลกระทบจากอุทกภัยอย่างทันท่วงที นั้น
กรมเจ้าท่า กระทรวงคมนาคม ได้นำนโยบายของรัฐบาล และข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร. อธิรัฐ รัตนเศรษฐ รัฐมนตรีช่วยว่าการกระทรวงคมนาคม สู่การปฏิบัติอย่างต่อเนื่อง ในการเข้าให้ความช่วยเหลือประชาชนในพื้นที่ประสบภัยอย่างทันท่วงที พร้อมสั่งการให้หน่วยงานในพื้นที่ เตรียมความพร้อมในการรับมือ ช่วยเหลือและฟื้นฟู โดยในสัปดาห์ที่ผ่านมา สถานการณ์น้ำในพื้นที่ต่าง ๆ เริ่มมีแนวโน้มลดลงอย่างต่อเนื่อง อย่างไรก็ตามยังมีหลายพื้นที่ที่มีน้ำท่วมขัง และยังคงมีฝนตกหนักบางแห่งในภาคตะวันออกเฉียงเหนือตอนล่าง ภาคกลางตอนล่าง ภาคใต้ตอนบน และภาคตะวันออก ทำให้พี่น้องประชาชนในหลายพื้นที่ยังคงได้รับความเดือดร้อน
กรมเจ้าท่า กระทรวงคมนาคม ได้ระดมกำลังเจ้าหน้าที่ เรือท้องแบนพระราชทาน เรือตรวจการณ์ รถ และอุปกรณ์ให้ความช่วยเหลือประชาชนในพื้นที่จังหวัดที่ยังได้รับความเดือดร้อน ดังนี้
สำนักงานเจ้าท่าภูมิภาคที่ 7 และสำนักงานพัฒนาบำรุงรักษาทางน้ำที่ 8 เข้าช่วยเหลือพื้นที่จังหวัดขอนแก่น ยโสธร มหาสารคาม ร้อยเอ็ด - เจ้าหน้าที่ 14 นาย เรือตรวจการณ์ท้องแบน 3 ลำ เจ็ตสกี 2 ลำ รถบรรทุก 6 ล้อ 1 คัน รถยนต์ 3 คัน ถุงยังชีพ 5,474 ถุง อาหารกล่อง 1,930 กล่อง และน้ำดื่ม
2,144 ขวด
สำนักงานเจ้าท่าภูมิภาคที่ 2 และสำนักงานพัฒนาบำรุงรักษาทางน้ำที่ 1 เข้าช่วยเหลือพื้นที่จังหวัดอ่างทอง พระนครศรีอยุธยา สิงห์บุรี สระบุรี ลพบุรี ปทุมธานี เจ้าหน้าที่ 32 นาย เรือท้องแบนพระราชทาน 3 ลำ เรือท้องแบน 4 ลำ เจ็ตสกี 1 ลำ รถบรรทุกติดเครน 2 คัน รถยนต์ 3 คัน กระสอบทราย 500 ถุง
ถุงยังชีพ 1,240 ถุง อาหารกล่อง 800 กล่อง และน้ำดื่ม 17,148 ขวด โดยสำนักงานเจ้าท่าภูมิภาคที่ 6 และสำนักงานพัฒนาบำรุงรักษาทางน้ำที่ 5 เข้าช่วยเหลือพื้นที่จังหวัดตราด จันทบุรี เจ้าหน้าที่ 32 นาย เรือท้องแบนพระราชทาน 2 ลำ เรือท้องแบน 3 ลำ เจ็ตสกี 1 ลำ รถบรรทุกติดเครน 2 คัน รถยนต์ 3 คัน ถุงยังชีพ 100 ถุง อาหารกล่อง 600 กล่อง อาหารแห้ง 100 ชุด และน้ำดื่ม 25,440 ขวด
ทั้งนี้ กรมเจ้าท่า กระทรวงคมนาคม ได้เข้าช่วยเหลือพี่น้องประชาชนในพื้นที่จังหวัดต่าง ๆ ตั้งแต่วันที่ 12 กันยายน 2564 จนถึงปัจจุบัน รวมจัดตั้งศูนย์ช่วยเหลือ ฯ จำนวน 55 ศูนย์ ฯ เจ้าหน้าที่ 284 นาย เรือ 63 ลำ/761 เที่ยว รถ 75 คัน/255 เที่ยว ถุงยังชีพ 8,879 ถุง อาหารกล่อง 7,610 กล่องและน้ำดื่ม 77,881 ขวด ปัจจุบันยังคงเตรียมพร้อมในการสนับสนุนเรือในภารกิจช่วยเหลือผู้ประสบอุทกภัยในทุกมิติร่วมกับหน่วยงานในพื้นที่ และขอให้ประชาชนโปรดระมัดระวังในการเดินเรือในช่วงน้ำสูงกว่าปกติ ติดตามข่าวสารพยากรณ์อากาศ หากพบเห็นความไม่ปลอดภัยทางน้ำ สามารถโทรสายด่วนกรมเจ้าท่า 1199 ได้ตลอด 24 ชั่วโมง
วันอังคารที่ 3 พฤษภาคม 2565
บีโอไอร่วมเสวนามาตรการส่งเสริมการลงทุนกับหอการค้าฝรั่งเศส-ไทย
บีโอไอร่วมเสวนามาตรการส่งเสริมการลงทุนกับหอการค้าฝรั่งเศส-ไทย
บีโอไอร่วมเสวนามาตรการส่งเสริมการลงทุนกับหอการค้าฝรั่งเศส-ไทย
เมื่อเร็วๆ นี้ นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)(ที่ 5 จากซ้าย) ร่วมบรรยายในงาน Exclusive Luncheon ในหัวข้อ “How can BOI support your company's set up and development in Thailand ?” จัดขึ้นโดยหอการค้าฝรั่งเศส-ไทย (Franco-Thai Chamber of Commerce) เพื่อประชาสัมพันธ์มาตรการส่งเสริมการลงทุน และสิทธิประโยชน์ต่างๆ รวมทั้งการให้บริการนักลงทุน อาทิ Smart Visa และ Long-Term Resident Visa (LTR) เป็นต้น โดยมีผู้แทนจากบริษัทต่างชาติในไทยเข้าร่วมฟังการบรรยายจำนวนมาก ณ โรงแรมอินเตอร์คอนติเนนตัล กรุงเทพฯ
วันพุธที่ 24 พฤศจิกายน 2564
บริษัท ท่าอากาศยานไทย จำกัด (มหาชน) (ทอท.) ชี้แจงข่าวลดสเปกคุณสมบัติวัสดุระบบไฟฟ้า โครงการก่อสร้างทางวิ่งเส้นที่ 3 ท่าอากาศยานสุวรรณภูมิ
...
บริษัท ท่าอากาศยานไทย จำกัด (มหาชน) (ทอท.) กระทรวงคมนาคม ชี้แจงกรณีที่มีกระแสข่าวลดคุณสมบัติวัสดุของระบบไฟฟ้าสนามบิน โครงการก่อสร้างทางวิ่งเส้นที่ 3 ท่าอากาศยานสุวรรณภูมิ (ทสภ.) โดย ทอท. ได้กำหนดคุณสมบัติของวัสดุและบัญชีรายชื่อวัสดุอุปกรณ์มาตรฐาน (Vendor List) ที่ผ่านข้อกำหนดในการใช้งานไว้อย่างชัดเจนในสัญญา โดยคำนึงถึงความปลอดภัยของสนามบิน และยึดถือปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 เป็นสำคัญ ซึ่งขณะนี้การดำเนินการของผู้รับจ้างยังไม่ถึงกำหนดเวลาของขั้นตอนการติดตั้งระบบไฟฟ้าสนามบินแต่อย่างใด
นายกีรติ กิจมานะวัฒน์ รองกรรมการผู้อำนวยการใหญ่ (สายงานวิศวกรรมและการก่อสร้าง) กล่าวว่า ตามที่ปรากฏข่าวในสื่อสังคมออนไลน์เรื่อง ทอท. ลดคุณสมบัติวัสดุของระบบไฟฟ้าสนามบิน โครงการก่อสร้างทางวิ่งเส้นที่ 3 ทสภ. โดยมีการเปลี่ยนระบบไฟฟ้าสนามบินที่จะใช้ในโครงการก่อสร้างฯ มาเป็นระบบไฟที่ไม่เคยใช้ที่สนามบินไหนมาก่อน ส่งผลกระทบต่อความปลอดภัยในการใช้สนามบินนั้น ทอท. ในฐานะผู้บริหาร ทสภ. ขอชี้แจงข้อเท็จจริงว่า ทอท. ได้ว่าจ้างบริษัท เนาวรัตน์พัฒนาการ จำกัด (มหาชน) และ บริษัท ถนอมวงศ์บริการ จำกัด ดำเนินการก่อสร้างทางวิ่งเส้นที่ 3 ความยาว 4,000 เมตร ทางขับขนาน ทางขับเชื่อม และทางขับ Perimeter Taxiway เพื่อเพิ่มขีดความสามารถทางวิ่ง ทสภ. ให้มีศักยภาพรองรับปริมาณการจราจรทางอากาศที่เพิ่มขึ้นอย่างต่อเนื่องในอนาคต โดยได้เริ่มดำเนินการก่อสร้างโครงการมาตั้งแต่วันที่ 28 กันยายน 2563 ในการดำเนินโครงการตั้งแต่ขั้นตอนการจัดทำข้อกำหนดและขอบเขตงาน (Terms of Reference : TOR) ทอท. ได้กำหนดคุณสมบัติของวัสดุที่จะใช้ในโครงการ รวมถึงบัญชีรายชื่อวัสดุอุปกรณ์มาตรฐาน (Vendor List) ที่ผ่านเกณฑ์มาตรฐานสากลและผ่านข้อกำหนดในการใช้งานไว้อย่างชัดเจนและรัดกุม โดยเมื่อถึงขั้นตอนการติดตั้งระบบไฟฟ้าสนามบิน ผู้รับจ้างจะต้องนำเสนอวัสดุที่มีคุณสมบัติผ่านมาตรฐาน และอยู่ในรายการ Vendor List ตามที่กำหนดไว้ใน TOR และในสัญญาจ้างแก่ที่ปรึกษาโครงการฯ เพื่อเสนอต่อคณะกรรมการตรวจรับพัสดุพิจารณาก่อนเริ่มดำเนินการติดตั้งระบบไฟฟ้าสนามบินต่อไป ทั้งนี้ ปัจจุบันผู้รับจ้างยังไม่ได้ยื่นเสนอขออนุมัติระบบไฟฟ้าสนามบินดังกล่าวแต่อย่างใด เนื่องจากการดำเนินงานก่อสร้างยังอยู่ในขั้นตอนการปรับปรุงคุณภาพดิน ซึ่งเป็นระบบฐานรากของทางวิ่งเส้นที่ 3 ยังไม่ถึงกำหนดเวลาการดำเนินการติดตั้งระบบไฟฟ้าสนามบิน โดยผู้รับจ้างวางแผนที่จะเริ่มติดตั้งอุปกรณ์ระบบดังกล่าวประมาณกลางปี 2565
นายกีรติ กล่าวในตอนท้ายว่า ทอท. ขอยืนยันว่ากระบวนการพิจารณาอนุมัติวัสดุของ ทอท. ได้ดำเนินการอย่างถูกต้องทุกขั้นตอน โดยยึดหลักประโยชน์สูงสุดของภาครัฐและความถูกต้องตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 เป็นสำคัญ ซึ่งการนำวัสดุที่ไม่ผ่านคุณสมบัติตามข้อกำหนด และไม่อยู่ใน Vendor List มาใช้ เป็นการขัดต่อหลักการทำงานของ ทอท. ภายใต้หลักธรรมาภิบาล โปร่งใส ตรวจสอบได้ ดังนั้นจึงไม่มีความเป็นไปได้ที่ ทอท. จะดำเนินการตามที่เป็นข่าว
วันจันทร์ที่ 9 พฤษภาคม 2565
นายกรัฐมนตรี ตรวจราชการ ณ จังหวัดชลบุรี
วันจันทร์ที่ 9 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (9พ.ค.65) พลเอก ประยุทธ์ จันทร์โอชา นายกรัฐมนตรี เดินทางไปตรวจราชการ ณ จังหวัดชลบุรี โดยเยี่ยมชมนวัตกรรมทางการเกษตรในนิทรรศการ Innovation Farming ชมการทำฟาร์มต้นแบบซึ่งแบ่งพื้นที่ออกเป็น 3 โซน ได้แก่ โซนเกษตรแม่นยำข้าวและพืชหลังนา โซนเกษตรทฤษฎีใหม่ และโคก หนอง นา โมเดล และโซนเกษตรสมัยใหม่พืชไร่ ร่วมประชุมหารือแนวทางส่งเสริมภาคการเกษตรกับตัวแทนเกษตรกรในพื้นที่ และรับฟังความคืบหน้าการนำนวัตกรรมและเทคโนโลยี Smart Farming ไปปรับใช้เพื่อเป็นกลุ่มชุมชนต้นแบบในการถ่ายทอดองค์ความรู้ให้แก่เกษตรกรและประชาชนในพื้นที่ต่อไป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 28 กุมภาพันธ์ 2565
รมว.เฮ้ง ห่วงน้ำท่วมใต้ สั่งหน่วยงานระดมกำลังช่วยเหลือแรงงาน เร่งด่วน!
. .
เมื่อวันที่ 28 กุมภาพันธ์ 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการให้ความช่วยเหลือกรณีสถานการณ์น้ำท่วมในพื้นที่ภาคใต้ ซึ่งจากข้อมูลของกรมป้องกันและบรรเทาสาธารณภัย ณ วันที่ 28 ก.พ.65 เวลา 06.00 น.รายงานว่า ตั้งแต่วันที่ 25-28 ก.พ.65 มีฝนตกหนักทำให้เกิดน้ำท่วมฉับพลัน น้ำป่าไหลหลาก และน้ำล้นตลิ่ง ส่งผลให้เกิดน้ำท่วมใน 7 จังหวัดภาคใต้ ประกอบด้วย นราธิวาส ยะลา นครศรีธรรมราช พัทลุง ปัตตานี สงขลา และตรัง ได้รับความเสียหาย 30 อำเภอ 127 ตำบล 440 หมู่บ้าน ประชาชนได้รับความเดือดร้อน 12,129 ครัวเรือน ซึ่งรัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรีที่กำกับดูแลกระทรวงแรงงาน มีความห่วงใยผู้ใช้แรงงานและประชาชนทั่วไปทุกคนที่ประสบปัญหาอุทกภัยได้รับความเดือดร้อน โดยได้สั่งการให้แต่ละหน่วยงานในพื้นที่ที่เกี่ยวข้องบูรณาการให้ความช่วยเหลือประชาชนเป็นการเร่งด่วน ทั้งการขนย้าย อพยพ เร่งระบายน้ำ การมอบสิ่งของเพื่อบรรเทาความเดือดร้อน รวมถึงจัดให้มีการประชาสัมพันธ์ให้ประชาชนได้รับทราบสถานการณ์อุทกภัยอย่างต่อเนื่อง ผมจึงได้กำชับให้หน่วยงานในสังกัดแต่ละจังหวัดที่ได้รับผลกระทบ เร่งบูรณาการสนับสนุนความช่วยเหลือผู้ใช้แรงงาน ลูกจ้างผู้ประกันตน และประชาชนในพื้นที่ที่ได้รับความเดือดร้อนกับทางจังหวัดในแต่ละจังหวัด โดยเฉพาะการเคลื่อนย้ายประชาชนไปในสถานที่ที่ปลอดภัย จัดที่พักพิงชั่วคราว และสนับสนุนถุงยังชีพเครื่องอุปโภคบริโภคของใช้ที่จำเป็นเพื่อบรรเทาความเดือดร้อนในเบื้องต้น
นายสุชาติ ยังกล่าวถึงมาตรการช่วยเหลือผู้ประสบอุทกภัยของกระทรวงแรงงาน ว่า ล่าสุดผมได้สั่งการให้หน่วยงานจัดเตรียมถุงยังชีพเครื่องอุปโภคบริโภคของใช้ที่จำเป็นไปสนับสนุน ทั้งจากส่วนกลางและจังหวัดใกล้เคียง ในส่วนของจังหวัดชายแดนภาคใต้ให้หน่วยงานในสังกัดกระทรวงแรงงานจังหวัดสงขลาเป็นศูนย์อำนวยการให้ความช่วยเหลือ ให้สำนักงานแรงงานจังหวัดในพื้นที่ของบประมาณจัดทำโครงการจ้างงานเร่งด่วนและพัฒนาทักษะฝีมือเพื่อบรรเทาความเดือดร้อนด้านอาชีพ ดำเนินการจ้างงานช่วยเหลือชาวบ้านผู้ประสบภัยให้มีรายได้ สำรวจความเสียหายในสถานประกอบการและผลกระทบต่อลูกจ้าง สำรวจผลกระทบต่อข้าราชการ ลูกจ้าง อาสาสมัครแรงงาน และบัณฑิตแรงงานในพื้นที่ที่ได้รับผลกระทบ ให้กรมพัฒนาฝีมือแรงงานจัดหน่วยให้บริการซ่อมอุปกรณ์เครื่องใช้ไฟฟ้า รถจักรยานยนต์ และเครื่องยนต์เล็กทางการเกษตร เพื่อลดรายจ่ายของประชาชนที่อุปกรณ์ได้รับความเสียหาย รวมถึงตรวจสอบความปลอดภัยของสายไฟภายในบ้าน พร้อมทั้งให้แรงงานจังหวัดประสานอาสาสมัครแรงงานและบัณฑิตแรงงานลงพื้นที่ สนับสนุนความช่วยเหลือกับอำเภอและจังหวัดอย่างใกล้ชิดอีกด้วย
วันอังคารที่ 19 เมษายน 2565
​นายกฯ เชื่อมั่น Thailand Pavilion ในงานมหกรรมพืชสวนโลก EXPO 2022 จะโชว์ศักยภาพ สร้างความเชื่อมั่น
ต่อยอดเป็นความร่วมมือทางธุรกิจสร้างผลประโยชน์ทางเศรษฐกิจให้ประเทศได้มหาศาล
วันนี้ (19 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบถึงการดำเนินการของหน่วยงานที่เกี่ยวข้องของไทย ที่ได้เปิดพื้นที่การจัดแสดงพืชผลทางการเกษตรไทย ภายในงานมหกรรมพืชสวนโลก The International Horticultural Exposition 2022 ซึ่งจัดแสดงระหว่างวันที่ 14 เมษายน ถึง 9 ตุลาคม 2565 ณ เมือง Almere (อัลเมอเร่) ประเทศเนเธอร์แลนด์
นายกรัฐมนตรีเชื่อมั่นในศักยภาพ ความตั้งใจทำงานร่วมกันของทุกหน่วยงาน และประสบการณ์ที่หน่วยงานไทยมีในการจัดงานแสดงลักษณะนี้ ตลอดจนเอกลักษณ์ ความพิเศษในความเป็นไทย ว่าจะสามารถดึงดูดความสนใจผู้เข้าร่วมงาน และสามารถต่อยอดเป็นความร่วมมือทางธุรกิจที่แปรเป็นเม็ดเงินให้กับเศรษฐกิจของประเทศ
นายธนกรฯ กล่าวว่า ครั้งนี้เป็นโอกาสอันดีในการร่วมฉลองความสัมพันธ์ทางการทูตระหว่างราชอาณาจักรไทยและราชอาณาจักรเนเธอร์แลนด์ ครบรอบ 418 ปี ในปี 2565 นี้ และเป็นครั้งที่ 4 ที่ไทยได้ร่วมจัดงานมหกรรมพืชสวนโลกกับประเทศเนเธอร์แลนด์ ไทยจัดงานภายใต้แนวคิดหลัก “TRUST Thailand” โดยได้นำเสนอนโยบาย BCG model และนโยบาย 3S (3S : Safety, Security and Sustainability) ซึ่งสอดคล้องกับแนวคิดหลักในการจัดงานของเนเธอร์แลนด์ “Growing Green Cities” เกี่ยวกับเทคโนโลยีและนวัตกรรมที่เป็นมิตรกับสิ่งแวดล้อมสำหรับเมืองแห่งอนาคต
ในส่วนของ “Thailand Pavilion” ประเทศไทยนำเสนอความก้าวหน้าของนวัตกรรมด้านอาหาร และสินค้าเกษตรของไทย การพัฒนากระบวนการผลิตที่ได้มาตรฐานและคุณภาพของไทย เพื่อแสดงถึงความพร้อมของไทยทั้งภาคบริการ ภาคการเกษตร และด้านการท่องเที่ยว พร้อมกับการเผยแพร่แนวทางการบริหารจัดการอย่างยั่งยืน วิถีชีวิต วัฒนธรรม ขนบธรรมเนียม ประเพณี สู่การรับรู้ของผู้เข้าชมงานกว่า 2 ล้านคน จากประเทศต่าง ๆ ทั่วโลก ทั้งนี้ ไทยได้นำกล้วยไม้พันธุ์แวนด้า ที่กำลังเป็นที่นิยมในต่างประเทศมาจัดทำเป็นซุ้มสัญลักษณ์ที่ยิ่งใหญ่มีความสูงกว่า 5 เมตร รวมถึงพืชประดับอื่น ๆ ที่สร้างเม็ดเงินปีละไม่ต่ำกว่า 100 ล้านบาท ซึ่งกิจกรรมต่าง ๆ จะหมุนเวียนจัดแสดงตลอดระยะเวลาการจัดงาน โดยเฉพาะในวันที่ 28 กรกฎาคม จะมีการจัดแสดงนิทรรศการเฉลิมพระเกียรติ เนื่องในวันคล้ายวันพระราชสมภพของพระบาทสมเด็จพระเจ้าอยู่หัว มีกิจกรรมทางวัฒนธรรมที่งดงาม เช่น นาฏศิลป์ การแกะสลัก รวมถึงการนวดแผนไทย ซึ่งจะจัดต่อเนื่องตลอด 1 สัปดาห์
“นายกรัฐมนตรีขอบคุณทุกภาคส่วนที่ร่วมบูรณาการการทำงาน และนำเสนอ “Thailand Pavilion” ได้อย่างสวยงาม ซึ่งนายกรัฐมนตรีเชื่อมั่นว่าเอกลักษณ์ ประเพณี ความเป็นไทย ประกอบกับ ศักยภาพ พัฒนาการในทุกด้านของไทย จะเป็นที่ชื่นชมของผู้เข้าชม และสร้างความเชื่อมั่น ต่อยอด ความร่วมมือทางธุรกิจ การค้า การลงทุน เปิดโอกาสให้ประเทศไทยในอีกหลายมิติ” นายธนกรฯ กล่าว
ทั้งนี้ เชิญชวนผู้ที่สนใจมาเที่ยวชม Thailand Pavilion ได้ทุกวัน ตั้งแต่วันนี้ ถึง 9 ตุลาคม 2565 เวลา 10.00 น. - 19.00 น. และสามารถติดตามรับชมได้ทางออนไลน์ ผ่านเว็บไซต์ thailandfloriade2022.com เพื่อเป็นกำลังใจการทำงานของคนไทย
วันอังคารที่ 8 มีนาคม 2565
คค. ชี้แจงกรณีข้อเรียกร้องมาตรการช่วยเหลือผู้ประกอบการขับรถแท็กซี่
อธิบดีกรมการขนส่งทางบก เผยที่ผ่านมากรมการขนส่งทางบกได้ออกมาตรการให้ความช่วยเหลือผู้ประกอบอาชีพขับรถแท็กซี่ที่ได้รับผลกระทบจากสถานการณ์โควิด-19 ต่อเนื่อง
วันที่ 8 มีนาคม 2565 นายจิรุตม์ วิศาลจิตร อธิบดีกรมการขนส่งทางบก กล่าวชี้แจงกรณีราคาแก๊ส และราคาน้ำมันที่พุ่งสูง ซ้ำเติมด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และ น.ส.เกณิกา ตาปสนันทน์ รองโฆษกพรรคไทยสร้างไทย ขอให้ช่วยเหลือ ด้วยการเจรจากับบริษัทสินเชื่อต่าง ๆ และไฟแนนซ์ หามาตรการลดเงินต้นและดอกเบี้ย พร้อมแหล่งเงินกู้ดอกเบี้ยต่ำ ที่เข้าถึงได้ง่าย เพื่อให้สามารถประกอบอาชีพต่อไปได้ ขณะนี้กรมการขนส่งทางบกอยู่ระหว่างการหารือร่วมกับผู้แทนหน่วยงานที่มีขอบข่ายหน้าที่โดยตรง เช่น ธนาคารแห่งประเทศไทย เพื่อกำหนดแนวทางการช่วยเหลือที่เหมาะสมต่อไป
กระทรวงคมนาคมและกรมการขนส่งทางบกได้มีมาตรการให้ความช่วยเหลือผู้ประกอบอาชีพขับรถแท็กซี่ ดังนี้
1.มาตรการลดค่าใช้จ่าย ได้แก่
1) การขยายอายุรถแท็กซี่จาก 9 ปี เป็น 12 ปี
2) การอนุญาตให้ใช้เทคโนโลยีทางเลือกอื่นแทนเครื่องบันทึกการเดินทาง (GPS) ในรถแท็กซี่
2.มาตรการเพิ่มรายได้ ได้แก่
1) การให้ติดตั้งสื่อโฆษณาบนรถแท็กซี่
2) การกำหนดให้เรียกเก็บค่าสัมภาระได้กรณีการให้บริการทั้งเข้าและออกท่าอากาศยานดอนเมืองและท่าอากาศยานสุวรรณภูมิ
3. มาตรการช่วยเหลือจากผลกระทบของการแพร่ระบาดของโรคติดเชื้อไวรัสโคโรนา 2019 (COVID-19)
1) กระทรวงคมนาคมร่วมกับกระทรวงสาธารณสุขได้ให้ผู้ขับรถสาธารณะทุกประเภทรวมถึงผู้ขับรถแท็กซี่ ซึ่งเป็นบุคลากรด่านหน้าภาคการขนส่งสาธารณะเข้ารับการฉีดวัคซีนป้องกันเชื้อไวรัสโคโรนา 2019 (COVID-19) ณ สถานีกลางบางซื่อ เพื่อเร่งสร้างภูมิคุ้มกันป้องกันการแพร่ระบาดและสร้างความเชื่อมั่นให้แก่ผู้ใช้บริการและผู้ขับรถแท็กซี่ โดยดำเนินการระหว่างวันที่ 24 พ.ค. - 30 มิ.ย. 2564 ซึ่งมีผู้ขับรถแท็กซี่ได้รับการฉีดวัคซีนไปแล้วจำนวน 18,427 คน ทั้งนี้ผู้ขับรถแท็กซี่ที่มีความประสงค์จะขอรับวัคซีนเพิ่มเติม กระทรวงคมนาคมได้ประสานไปยังกระทรวงสาธารณสุข ให้ลงทะเบียนเข้ารับการฉีดวัคซีนป้องกันเชื้อไวรัสโคโรนา 2019 (COVID-19) ที่สถานีกลางบางซื่อได้
2) กรมการขนส่งทางบกได้ดำเนินการติดฉากกั้นระหว่างที่นั่งผู้ขับรถกับคนโดยสาร (Partition) ภายในรถแท็กซี่นำร่อง จำนวน 3,000 คัน เพื่อช่วยป้องกันการแพร่กระจายเชื้อจากการไอหรือจามซึ่งจะมีส่วนช่วยลดการแพร่ระบาดของโรคติดเชื้อไวรัสโคโรนา 2019 (COVID-19) และสร้างความมั่นใจในการใช้บริการรถแท็กซี่
3) กรมการขนส่งทางบกดำเนินโครงการช่วยเหลือกลุ่มอาชีพผู้ขับรถยนต์รับจ้าง (รถแท็กซี่) และรถจักรยานต์สาธารณะ ที่มีอายุ 65 ปี ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19) โดยให้เงินช่วยเหลือกับคนขับรถแท็กซี่ที่มีอายุ 65 ปี ขึ้นไป ในเขตพื้นที่ควบคุมสูงสุดและเข้มงวด 29 จังหวัด ที่ไม่สามารถสมัครเป็นผู้ประกันตนตามมาตรา 33 มาตรา 39 และมาตรา 40 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติม ซึ่งมีผู้ได้รับเงินช่วยเหลือแล้ว จำนวน 4,811 คน
วันอังคารที่ 23 พฤศจิกายน 2564
“กรุงไทย” ออกมาตรการช่วยเหลือพิเศษ เคียงข้างลูกค้า แก้หนี้อย่างยั่งยืน
"กรุงไทย" ขานรับ ธปท. เร่งช่วยเหลือลูกค้าที่ได้รับผลกระทบจากโควิด-19 ระลอกใหม่ ออกมาตรการแก้หนี้อย่างยั่งยืน พักชำระหนี้เงินต้น-ลดดอกเบี้ย-ลดเงินต้น-เปลี่ยนประเภทหนี้ หรือมาตรการอื่นๆ ช่วยลดภาระการเงินให้ลูกค้าธุรกิจ และลูกค้ารายย่อยที่ได้รับผลกระทบ
นายเอกชัย เตชะวิริยะกุล รองกรรมการผู้จัดการใหญ่ ธนาคารกรุงไทย กล่าวว่า ธนาคารกรุงไทยในฐานะธนาคารพาณิชย์ของรัฐ ตระหนักถึงผลกระทบต่อเศรษฐกิจไทยในวงกว้าง จากการแพร่ระบาดของโควิด-19 โดยเล็งเห็นความจำเป็นเร่งด่วน ในการช่วยเหลือลูกค้าทุกกลุ่ม จึงได้ออกมาตรการพิเศษสำหรับลูกค้าธุรกิจและรายย่อย ที่ได้รับผลกระทบจากวิกฤตเศรษฐกิจ ขาดสภาพคล่อง ต้องการลดค่าใช้จ่าย และบริหารจัดการแก้หนี้อย่างมีระบบ เพื่อปรับปรุงโครงสร้างหนี้ให้กับลูกหนี้ที่ได้รับผลกระทบอย่างยั่งยืนในระยะยาว โดยให้สอดคล้องกับประมาณการความสามารถการชำระหนี้ของลูกหนี้ที่ธนาคารจะพิจารณา ซึ่งแนวทางการช่วยเหลือเป็นไปตามมาตรการเพิ่มเติม เพื่อส่งเสริมการช่วยเหลือลูกหนี้ที่ได้รับผลกระทบจากโควิด 19 ได้อย่างยั่งยืนของธนาคารกรุงไทย
สำหรับมาตรการพิเศษนี้ ธนาคารจะพิจารณาให้ความช่วยเหลือลูกค้าครอบคลุมทั้ง ลดอัตราดอกเบี้ย, ลดค่างวดการชำระหนี้แบบ Step Up พักชำระเงินต้นและชำระเฉพาะดอกเบี้ย เปลี่ยนประเภทหนี้ วงเงินกู้หมุนเวียน (Revolving Loan) เป็นวงเงินกู้แบบมีกำหนดระยะเวลา (Term Loan) ผ่อนสบายๆ แบบมีกำหนดระยะเวลา หรือ มาตรการอื่นๆ เช่น การขอปรับปรุงโครงสร้างหนี้ โดยการโอนทรัพย์ชำระหนี้ การแปลงหนี้เป็นทุน การเพิ่มสภาพคล่อง หรือ การขยายระยะเวลาผ่อนชำระ เป็นต้น ทั้งนี้ การพิจารณาลูกค้าแต่ละรายเป็นไปตามหลักเกณฑ์ที่ธนาคารกำหนด โดยธนาคารจะเสนอแนวทางการปรับปรุงโครงสร้างหนี้ ที่เหมาะสมกับความสามารถในการชำระหนี้และความเสี่ยงของลูกค้า ลูกค้าที่สนใจเข้าร่วมมาตรการแก้หนี้อย่างยั่งยืน สอบถามรายละเอียดเพิ่มเติมได้ที่ ธนาคารกรุงไทย ทุกสาขาทั่วประเทศ หรือ Krungthai Contact Center 02 -1111111 และเว็บไซต์ https://krungthai.com/th/personal/loan/personal-loan/523
วันพุธที่ 9 กุมภาพันธ์ 2565
‘รมช.มนัญญา’ ติวเข้มสหกรณ์จังหวัด เปิดโครงการฝึกอบรมหลักสูตรพัฒนาศักยภาพผู้บริหารฯ
‘รมช.มนัญญา’ ติวเข้มสหกรณ์จังหวัด เปิดโครงการฝึกอบรมหลักสูตรพัฒนาศักยภาพผู้บริหารฯ ขับเคลื่อนงานสหกรณ์ระดับพื้นที่ ยกระดับคุณภาพชีวิตสมาชิกและเกษตรกร
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานเปิดโครงการฝึกอบรมหลักสูตร “การพัฒนาศักยภาพผู้บริหารเพื่อการบริหารงานสำนักงานสหกรณ์จังหวัด” และมอบนโยบายให้กับสหกรณ์จังหวัด โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายปรีชา พันธุ์วา รองอธิบดีกรมส่งเสริมสหกรณ์ นายประกอบ เผ่าพงศ์ รองอธิบดีกรมส่งเสริมสหกรณ์ เข้าร่วม ณ โรงแรมปรินซ์ พาเลซ มหานาค กรุงเทพฯ
รัฐมนตรีช่วยว่าการกระทรวงเกษตรและสหกรณ์ ได้กล่าวแสดงความยินดีกับสหกรณ์ทั้ง 33 จังหวัด ที่ได้รับตำแหน่งใหม่ ซึ่งเป็นผู้ที่มีบทบาทสำคัญในการแนะนำ ส่งเสริม และพัฒนาสหกรณ์และกลุ่มเกษตรกรโดยตรงในพื้นที่ นำนโยบายจากกระทรวงเกษตรและสหกรณ์ไปสู่การปฏิบัติ เพื่อให้เกิดความก้าวหน้าแก่สหกรณ์และกลุ่มเกษตรกร ตลอดจนส่งผลให้สมาชิกมีคุณภาพชีวิตที่ดีขึ้น อีกทั้งสหกรณ์และกลุ่มเกษตรกรถือเป็นองค์กรหลักของภาคการเกษตรในระดับพื้นที่ และเป็นฐานสำคัญของการพัฒนาระบบเศรษฐกิจและสังคมของประเทศ รัฐบาลและกระทรวงเกษตรและสหกรณ์ได้ให้ความสำคัญเป็นอย่างมาก
“สหกรณ์ทุกท่านต้องช่วยกันผลักดันและดำเนินโครงการสำคัญให้สำเร็จผล เพื่อให้สหกรณ์และกลุ่มเกษตรกรสามารถมีส่วนช่วยให้สมาชิกมีความเป็นอยู่และคุณภาพชีวิตที่ดีขึ้น อาทิ โครงการนำลูกหลานเกษตรกรกลับบ้าน สานต่ออาชีพการเกษตร โครงการซูเปอร์มาร์เก็ตสหกรณ์ การสร้างธรรมาภิบาลในสหกรณ์ การพัฒนาอาชีพภายใต้โครงการจัดที่ดินทำกินให้ชุมชนตามนโยบายรัฐบาล และนโยบายการตลาดนำการผลิต เป็นต้น สหกรณ์จังหวัดต้องเป็นคนรุ่นใหม่ที่มีแนวคิดใหม่ๆ ศึกษากฎระเบียบอย่างเคร่งครัด อย่าเกรงใจในสิ่งที่ผิด ให้ดำเนินการอย่างถูกต้อง ดูแลสหกรณ์ไม่ให้มีโอกาสล้มเหลวในการดําเนินกิจการ ตนในฐานะ รมช.เกษตรฯ พร้อมที่จะเคียงข้างและให้ความช่วยเหลือ” รมช.มนัญญา กล่าว
สำหรับโครงการฝึกอบรม หลักสูตร “การพัฒนาศักยภาพผู้บริหารเพื่อการบริหารงานสำนักงานสหกรณ์จังหวัด” วัตถุประสงค์เพื่อให้ผู้เข้ารับการอบรมได้พัฒนาองค์ความรู้ ทัศนคติ และเกิดความพร้อมสำหรับการบริหารงานส่งเสริมสหกรณ์ ให้ประสบผลสัมฤทธิ์ กลุ่มเป้าหมาย สหกรณ์จังหวัดจาก 33 จังหวัด ประกอบด้วย ลพบุรี ประจวบคีรีขันธ์ ชุมพร พัทลุง กระบี่ ตรัง จันทบุรี ยโสธร อำนาจเจริญ ลำปาง พิจิตร นครสวรรค์ สุพรรณบุรี นราธิวาส ระยอง กาฬสินธุ์ แพร่ พะเยา ตาก พิษณุโลก นครพนม สิงห์บุรี อ่างทอง สมุทรสงคราม ระนอง พังงา สตูล ภูเก็ต ยะลา ตราด บึงกาฬ มุกดาหาร และแม่ฮ่องสอน จัดขึ้นระหว่างวันที่ 9 – 11 กุมภาพันธ์ 2565 ณ โรงแรมปรินซ์ พาเลซ กรุงเทพฯ โดยความคาดหวังว่าสหกรณ์จังหวัดที่เข้าอบรมในครั้งนี้จะกลับไปปฏิบัติงานด้วยความพร้อมในการบริหารงานส่งเสริมสหกรณ์ และผลักดันให้สหกรณ์ในความรับผิดชอบมีการดำเนินงานที่เข้มแข็ง และสามารถพึ่งพาตนเองได้.
วันอังคารที่ 7 ธันวาคม 2564
ครม.เห็นชอบร่างกฎกระทรวงกำหนดประเภทสินค้าตามพิกัดอัตราภาษีสรรพสามิต พ.ศ. .... และร่างกฎกระทรวงกำหนดพิกัดอัตราภาษีสรรพสามิต (ฉบับที่ ..) พ.ศ. ....
ครม.เห็นชอบร่างกฎกระทรวงกำหนดประเภทสินค้าตามพิกัดอัตราภาษีสรรพสามิต พ.ศ. .... และร่างกฎกระทรวงกำหนดพิกัดอัตราภาษีสรรพสามิต (ฉบับที่ ..) พ.ศ. .... จัดเก็บภาษี รถยนต์กระบะ 3 ล้อ รถกอล์ฟ รถบักกี้ รถ ATV และรถจักรยานยนต์แบบพลังงานไฟฟ้า
ครม.เห็นชอบร่างกฎกระทรวงกำหนดประเภทสินค้าตามพิกัดอัตราภาษีสรรพสามิต พ.ศ. .... และร่างกฎกระทรวงกำหนดพิกัดอัตราภาษีสรรพสามิต (ฉบับที่ ..) พ.ศ. .... จัดเก็บภาษี รถยนต์กระบะ 3 ล้อ รถกอล์ฟ รถบักกี้ รถ ATV และรถจักรยานยนต์แบบพลังงานไฟฟ้า คาดสร้างรายได้เข้ารัฐ 400 ล้านบาทต่อปี
วันนี้ (7 ธ.ค. 2564) นายธนกร วังบุญคงชนะ โฆษกประจำสำนักนายกรัฐมนตรี เผยว่า ที่ประชุมครม. มีมติเห็นชอบร่างกฎกระทรวงกำหนดประเภทสินค้าตามพิกัดอัตราภาษีสรรพสามิต พ.ศ. .... และร่างกฎกระทรวงกำหนดพิกัดอัตราภาษีสรรพสามิต (ฉบับที่ ..) พ.ศ. .... เพื่อสร้างความเป็นธรรมและเกิดความชัดเจนในการจัดเก็บภาษีสรรพสามิตสำหรับสินค้ารถยนต์และรถจักรยานยนต์ที่มีรูปแบบใหม่ รวมทั้งเป็นการส่งเสริมอุตสาหกรรมรถจักรยานยนต์แบบพลังงานไฟฟ้าในประเทศและเพื่อรักษาสิ่งแวดล้อม
ทั้งนี้ ครม. มีมติเห็นชอบร่างกฎกระทรวงรวม 2 ฉบับเพื่อกำหนดให้รถกอล์ฟที่มี ลักษณะแบบต่าง ๆ(Golf cart) รถบักกี้ (Buggy) และรถ ATV ที่ขับเคลื่อน ด้วยพลังงานไฟฟ้าที่มีแรงดันไฟฟ้ามากว่า12 โวลต์ขึ้นไป หรือขับเคลื่อน ด้วยพลังงานเชื้อเพลิงและรถยนต์ 3 ล้อที่มีลักษณะการขับขี่เช่นเดียวกับรถจักรยานยนต์เป็นสินค้าที่ต้องเสียภาษีสรรพสามิต โดยแก้ไขเพิ่มเติมอัตราภาษีสรรพสามิตสินค้ารถยนต์และรถจักรยานยนต์ ซึ่งที่ผ่านมายังไม่มีการเก็บภาษีสรรพสามิตสำหรับสินค้าดังกล่าวหรือเก็บภาษีสรรพสามิต
ร่างกฎกระทรวง ทั้ง 2 ฉบับ ได้แก่ ร่างกฎกระทรวงกำหนดประเภทสินค้าตามพิกัดอัตราภาษี สรรพสามิต พ.ศ. .... และร่างกฎกระทรวงกำหนดพิกัดอัตราภาษีสรรพสามิต (ฉบับที่ ..) พ.ศ. .... โดยแก้ไขเพิ่มเติมบัญชีท้ายกฎกระทรวงกำหนดพิกัดอัตราภาษี สรรพสามิต พ.ศ. 60 เพื่อกำหนดพิกัดอัตราภาษีสรรพสามิตสำหรับ สินค้ารถยนต์และรถจักรยานยนต์ประเภทต่าง ๆ ดังนี้
รถกอล์ฟที่มีลักษณะแบบต่าง ๆ (Golf cart) รถบักกี้ (Buggy) และรถ ATV จากเดิม ไม่มีการจัดเก็บภาษีสรรพสามิต และปรับปรุงพิกัดอัตราภาษีสรรพสามิตสำหรับรถยนต์กะบะ 3 ล้อ และรถจักรยานยนต์ เพื่อสร้างความเป็นธรรมและเกิดความชัดเจนในการจัดเก็บภาษีสรรพสามิตโดยใช้หลักเกณฑ์แรงดันไฟฟ้าเป็นไปตามมาตรฐานสากล
ทั้งนี้ การจัดเก็บภาษีสรรพสามิตสำหรับสินค้าดังกล่าวจะทำให้รัฐมีรายได้เพิ่มขึ้นหรือสูญเสียรายได้ อาทิ รถยนต์กระบะ 3 ล้อซึ่งเดิมจัดเก็บภาษีสรรพสามิตในอัตราภาษีตามมูลค่าร้อยละ 17 ถ้าปรับอัตราภาษีตามมูลค่าลงเหลือจะส่งผลให้รายได้ภาษีลดลง การจัดเก็บสรรพสามิตรถกอล์ฟที่มีลักษณะแบบต่างๆ (Golf cart) คาดว่าจะส่งผลให้รัฐมีรายได้จากจัดเก็บภาษีสรรพสามิตเพิ่มขึ้น ราว 400 ล้านบาท
โฆษกประจำสำนักนายกรัฐมนตรี กล่าวตอนท้ายว่า การกำหนดหลักเกณฑ์และอัตราภาษีสรรพสามิต ใช้แรงดันไฟฟ้าเป็นเกณฑ์อ้างอิงกับมาตรฐานสากล และยังสอดคล้องกับทิศทางและนโยบายการสร้างฐานการผลิตยานยนต์ไฟฟ้าในประเทศไทยด้วย
..................
วันศุกร์ที่ 5 พฤศจิกายน 2564
ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจำปี 2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจำปี 2564 ครั้งที่ 3 /2564
ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจำปี 2564
วันนี้ (5 พฤศจิกายน 2564) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจำปี 2564 ครั้งที่ 3 /2564 โดยมี นายจุลพงษ์ ทวีศรี รองปลัดกระทรวงอุตสาหกรรม นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม ผู้บริหารหน่วยงานและคณะกรรมการฯ เข้าร่วมประชุมฯ ณ ห้องประชุม อก.1 อาคารสำนักงานปลัดกระทรวงอุตสาหกรรม
โดยที่ประชุมฯ ได้มีการหารือเกี่ยวกับรูปแบบการจัดงานรางวัลอุตสาหกรรม ประจำปี พ.ศ. 2564 ซึ่งกำหนดจัดขึ้นภายในเดือนธันวาคม 2564 รวมถึงแผนดำเนินการจัดงานรางวัลอุตสาหกรรมและหลักเกณฑ์การพิจารณาคัดเลือกรางวัลอุตสาหกรรม ประจำปี พ.ศ. 2565
วันศุกร์ที่ 10 มิถุนายน 2565
ขยายเวลาการยกเว้นค่าธรรมเนียมแก่กิจการโรงงาน
วันศุกร์ที่ 10 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยภาคธุรกิจและผู้ประกอบกิจการโรงงานที่ยังคงได้รับผลกระทบจากสถานการณ์ระบาดของโรคโควิด-19 จึงอนุมัติหลักการ ร่างกฎกระทรวงยกเว้นค่าธรรมเนียมรายปี ให้แก่ผู้ประกอบกิจการโรงงาน แบ่งเป็น โรงงานจำพวกที่ 2 คือ มีเครื่องจักรไม่เกิน 50 แรงม้า และมีคนงานไม่เกิน 50 คน และจำพวกที่ 3 คือ มีเครื่องจักรเกิน 50 แรงม้า และคนงานเกิน 50 คน ทุกขนาดเป็นเวลา 1 ปี คือ ตั้งแต่วันที่ 10 มิ.ย.2565 – 9 มิ.ย.2566 ซึ่งเป็นการขยายระยะเวลาต่อเนื่องเป็นปีที่ 3 เพื่อบรรเทาภาระค่าใช้จ่ายให้ผู้ประกอบการมีเงินหมุนเวียนเพิ่มสภาพคล่องในการประกอบกิจการ ตลอดจนสามารถดำเนินธุรกิจต่อไปได้ อันจะเกิดผลดีต่อภาคอุตสาหกรรมและการจ้างงานในระบบเศรษฐกิจของประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 2 พฤษภาคม 2565
นายกรัฐมนตรี ชื่นชม วธ. จัดงาน “ใต้ร่มพระบารมี 240 ปี กรุงรัตนโกสินทร์” พร้อมแนะปี 66 จัดงานต่อเนื่อง เน้นพื้นที่ทั่วประเทศ หนุนท่องเที่ยวเชิงวัฒนธรรมและการเรียนรู้ศิลปวัฒนธรรม ฟื้
นายกรัฐมนตรี ชื่นชม วธ. จัดงาน “ใต้ร่มพระบารมี 240 ปี กรุงรัตนโกสินทร์” พร้อมแนะปี 66 จัดงานต่อเนื่อง เน้นพื้นที่ทั่วประเทศ หนุนท่องเที่ยวเชิงวัฒนธรรมและการเรียนรู้ศิลปวัฒนธรรม ฟื้นฟูเศรษฐกิจของประเทศ
นายกรัฐมนตรี ชื่นชม วธ. จัดงาน “ใต้ร่มพระบารมี 240 ปี กรุงรัตนโกสินทร์” พร้อมแนะปี 66 จัดงานต่อเนื่อง เน้นพื้นที่ทั่วประเทศ หนุนท่องเที่ยวเชิงวัฒนธรรมและการเรียนรู้ศิลปวัฒนธรรม ฟื้นฟูเศรษฐกิจของประเทศ รวมทั้งเชิญชวนร่วมงาน “สืบศิลป์ถิ่นอีสาน ESAN DO DEE” ณ จังหวัดกาฬสินธุ์
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า ตามที่กระทรวงวัฒนธรรม (วธ.) จัดงาน “ใต้ร่มพระบารมี 240 ปี กรุงรัตนโกสินทร์” ระหว่างวันที่ 20 – 24 เมษายน 2565 ณ บริเวณรอบเกาะรัตนโกสินทร์ กรุงเทพมหานคร โดยมีกิจกรรมใน 9 พื้นที่หลัก และ 20 แหล่งเรียนรู้ทางวัฒนธรรม เพื่อน้อมรำลึก ในพระมหากรุณาธิคุณและเทิดพระเกียรติพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชจักรีวงศ์ และพระมหากษัตริย์ในพระบรมราชจักรีวงศ์ทุกพระองค์ โดยมีกระแสตอบรับที่ดีจากประชาชนชาวไทยและนักท่องเที่ยวชาวต่างชาติเป็นจำนวนมาก ซึ่งสามารถสร้างการรับรู้โดยมีผู้รับชมผ่านสื่อต่าง ๆ ทั้งในและต่างประเทศ มากกว่า 19 ล้านคน มีผู้เข้าร่วมกิจกรรมตลอดการจัดงาน มากกว่า 3 แสนคน และก่อให้เกิดการกระตุ้นเศรษฐกิจ สร้างรายได้แก่ชุมชนและประเทศเป็นมูลค่ารวมกว่า 50 ล้านบาท ซึ่งเป็นการฟื้นฟูเศรษฐกิจและการท่องเที่ยวเชิงวัฒนธรรมของประเทศเป็นอย่างมาก ซึ่งรัฐบาลโดย วธ. ขอขอบคุณหน่วยงานทุกภาคส่วนที่มีส่วนร่วมในการจัดงานครั้งนี้จนประสบความสำเร็จ
นายอิทธิพล กล่าวอีกว่า วธ. ได้รายงานผลต่อคณะรัฐมนตรี (ครม.) เมื่อวันที่ 26 เมษายน 2565 ที่ผ่านมา ซึ่งในที่ประชุม พลเอก ประยุทธ์ จันทร์โอชา นายกรัฐมนตรี กล่าวชื่นชมการจัดงานดังกล่าวของ วธ. และแนะนำแนวทางการจัดงานสำหรับปี พ.ศ. 2566 ว่า วธ. ควรจัดงานและกิจกรรมด้านศิลปวัฒนธรรมในลักษณะนี้ต่อไปอย่างต่อเนื่อง และไม่จำเป็นต้องจัดงานเฉพาะวาระหรือโอกาสวันสำคัญต่าง ๆ เท่านั้น เพื่อเป็นการส่งเสริมการท่องเที่ยวเชิงวัฒนธรรมและการเรียนรู้ด้านศิลปวัฒนธรรม รวมทั้งฟื้นฟูเศรษฐกิจของประเทศไทย โดยสามารถเลือกพื้นที่ต่าง ๆ ที่มีความโดดเด่นด้านวัฒนธรรมทั้งในพื้นที่กรุงเทพมหานครและจังหวัดอื่น ๆ
ทั้งนี้ ในเดือนพฤษภาคม 2565 นี้ วธ. เตรียมจัดงานมหกรรมวัฒนธรรมแห่งชาติ วิถีถิ่น วิถีไทย “สืบศิลป์ถิ่นอีสาน ESAN DO DEE” ณ จังหวัดกาฬสินธุ์ ระหว่างวันที่ 13 – 17 พฤษภาคม 2565 เพื่อขับเคลื่อน โมเดลเศรษฐกิจใหม่ BCG และผลักดัน “Soft Power” ความเป็นไทย เช่น งานฝีมือและหัตถกรรม ศิลปะการแสดง อาหารไทย การท่องเที่ยวเชิงวัฒนธรรมและอุตสาหกรรมวัฒนธรรมที่มีศักยภาพ 5F ตามนโยบายรัฐบาล รวมถึง วธ.มีนโยบายสืบสาน รักษาและต่อยอดงานศิลปวัฒนธรรมของชาติให้คงอยู่อย่างยั่งยืน จึงมุ่งส่งเสริมและเปิดพื้นที่ให้ศิลปิน ศิลปินพื้นบ้าน ได้มีโอกาสถ่ายทอดศิลปวัฒนธรรมการแสดงและมรดกภูมิปัญญาทางวัฒนธรรมท้องถิ่นไปสู่เยาวชนและประชาชน อีกทั้งสนับสนุนการนำสินค้าผลิตภัณฑ์วัฒนธรรมไทย (CPOT) และสินค้าทางวัฒนธรรมของชุมชนคุณธรรมฯ ในจังหวัดต่าง ๆ มาสาธิตและจำหน่ายเพื่อสร้างรายได้อีกด้วย
วันพฤหัสบดีที่ 3 มีนาคม 2565
ทีม One Home พม.บุรีรัมย์ ช่วยเหลือแล้ว หญิงป่วยซึมเศร้าพร้อมครอบครัวถูกฟ้องขับไล่ออกจากบ้าน
ทีม One Home พม.บุรีรัมย์ ช่วยเหลือแล้ว หญิงป่วยซึมเศร้าพร้อมครอบครัวถูกฟ้องขับไล่ออกจากบ้าน
วันที่ 2 มีนาคม2565เวลา 18.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า ขณะนี้ ทีมเจ้าหน้าที่กระทรวง พม. One Home จังหวัดบุรีรัมย์ พร้อมหน่วยงานที่เกี่ยวข้อง ได้ลงพื้นที่เยี่ยมบ้านเพื่อเร่งให้ความช่วยเหลือหญิง อายุ 41 ปี ป่วยซึมเศร้าและมีอาการเครียดถึงขั้นเคยคิดสั้นหนีปัญหา เนื่องจากถูกนายทุนฟ้องขับไล่ออกจากบ้านที่อาศัยอยู่กับครอบครัว หลังจากนำโฉนดบ้าน - ที่ดินไปขายฝากเพื่อใช้หนี้ธนาคาร โดยศาลมีคำสั่งให้ย้ายออกจากบ้านภายในวันที่ 4 มี.ค. 65 ในเบื้องต้น ได้จัดหาที่อยู่อาศัยในศูนย์พักพึ่งแก่ผู้ประสบปัญหาทางสังคมและดำเนินเรื่องขอเงินสงเคราะห์เพื่อบรรเทาความเดือดร้อนเฉพาะหน้าอีกทั้งช่วยตรวจสอบเอกสารสิทธิ์ที่ดินในเขตพระราชกฤษฎีกา และเตรียมพิจารณาให้ความช่วยเหลือต่างๆ ตามภารกิจของกระทรวง พม. ต่อไป นอกจากนี้ เทศบาลตำบลบึงเจริญจะนำเรื่องเข้าสู่กระบวนการของศูนย์ยุติธรรมชุมชนและยุติธรรมจังหวัด และอำเภอบ้านกรวดที่จะให้คำปรึกษาแนะนำด้านกฎหมายและเป็นตัวกลางในการไกล่เกลี่ยผู้ถือครองที่ดินตามเอกสารสิทธิ์
สำหรับหญิงดังกล่าวอาศัยอยู่กับมารดา อายุ 72 ปี ในพื้นที่อำเภอบ้านกรวด จังหวัดบุรีรัมย์ พร้อมกับลูก 2 คน อายุ 20 ปี ทำงานรับจ้างอยู่จังหวัดชลบุรี และอายุ 14 ปี เรียนอยู่ชั้น ม.2 รวมทั้งหลานอีก 1 คน ต้องรับภาระเลี้ยงดูครอบครัว โดยประกอบอาชีพรับจ้างทั่วไป รายได้ไม่แน่นอน อีกทั้งยังต้องเข้ารับการรักษาที่โรงพยาบาลจิตเวชเป็นเวลา 7 - 8 ปี
วันศุกร์ที่ 8 เมษายน 2565
ประธานคณะอนุกรรมการ ขับเคลื่อนแก้ไขปัญหาสลากเกินราคา แถลงความคืบหน้างวด 16 มิถุนายน 2565
ประธานคณะอนุกรรมการ ขับเคลื่อนแก้ไขปัญหาสลากเกินราคา แถลงความคืบหน้างวด 16 มิถุนายน 2565 กระจายจุดสลาก 80 ทั่วประเทศ  ยืนยันการจำหน่ายบนแพลตฟอร์มภาครัฐ ผ่านแอปเป๋าตัง พร้อมดูแลกลุ่มเปราะบางเข้าถึงการขายสลาก ยันไม่มีผลประโยชน์แอบแฝง
วันนี้ (8 เมษายน 2565) เวลา 15.00 น. ที่ห้องประชุม สำนักงาน ก.พ.(เดิม) นายเสกสกล อัตถาวงศ์ ผู้ช่วยรัฐมนตรีประจำนายกรัฐมนตรี ประธานอนุกรรมการขับเคลื่อนการแก้ไขปัญหาการเสนอขายหรือขายสลากกินแบ่งรัฐบาลในราคาเกินกว่าที่กำหนดในสลากกินแบ่งรัฐบาล และประธานคณะทำงานเฉพาะกิจตรวจสอบผู้ค้าสลากกินแบ่งรัฐบาลฯกล่าวต่อผู้สื่อข่าวถึงสาระสำคัญของการประชุมในวันนี้ว่า วาระที่สำคัญ คือการพิจารณาโครงการสลาก 80 ซึ่งเป็นมาตรการที่คณะกรรมการสลากฯ ได้วางแนวทางให้สำนักงานสลากฯ ดำเนินการ โดยจำหน่ายสลากผ่านแอป "เป๋าตัง" และในระยะเวลาอันใกล้ จะมีทั่วประเทศ ภายในงวด 16 มิถุนายน 2565 ทั้งนี้ ผู้ว่าราชการจังหวัด นายอำเภอ และผู้กำกับการสถานีตำรวจในพื้นที่ จะร่วมเป็นผู้ตรวจสอบตัวแทนจำหน่ายต่อไป
นายเสกสกล กล่าวต่อไปอีกว่า ในส่วนของการจำหน่ายผ่านแพลตฟอร์มออนไลน์นั้น สำนักงานสลากฯ ได้พัฒนาช่องทางร่วมกับธนาคารกรุงไทยผ่านแอปเป๋าตัง ซึ่งมีประชาชนใช้งานกว่า 40 ล้านคน เป็นระบบที่ได้มาตรฐาน มีความมั่นคงปลอดภัยทางเทคโนโลยีสารสนเทศ โดยตัวแทนจำหน่ายหรือผู้ซื้อ-จองล่วงหน้าฯ สามารถนำมาฝากขายได้โดยไม่มีค่าใช้จ่ายใดๆ ทั้งสิ้น ในขณะเดียวกันก็สามารถขายเองได้บางส่วนด้วย ช่วยให้เพิ่มโอกาสให้ขายสลากได้มากขึ้น และการควบคุมราคา รวมถึงการตรวจสอบก็สามารถดำเนินการได้อย่างชัดเจน ทั้งนี้ แพลตฟอร์มจำหน่ายสลาก จะเริ่มทดสอบระบบภายในเดือนเมษายน และพฤษภาคม 2565 และจะเริ่มดำเนินการจริงได้เร็วที่สุด งวดวันที่ 16 มิถุนายน 2565 ซึ่งจะเริ่มขายตั้งแต่วันที่ 2 มิถุนายน 2565 เป็นต้นไป สำหรับคนพิการ และกลุ่มเปราะบางจะมีการพัฒนาแอป เพื่อเพิ่มความสะดวกให้เป็นกรณีพิเศษด้วย
สำหรับโครงการลงทะเบียนผู้ซื้อ-จองล่วงหน้าฯ นั้น ในเบื้องต้นสำนักงานสลากฯ ได้มีหนังสือขอความร่วมมือผู้ว่าราชการจังหวัดสำรวจผู้จำหน่ายสลากจริงที่จำหน่ายสลากในพื้นที่ของจังหวัด เพื่อนำข้อมูลมาตรวจสอบเปรียบเทียบกับรายชื่อผู้ลงทะเบียนผู้ซื้อ – จองล่วงหน้าฯ ที่ชุดเฉพาะกิจลงพื้นที่ตรวจสอบ เพื่อให้คนที่ขายสลากจริง แต่ไม่ได้รับโควตาและไม่ได้รับสิทธิ เป็นคนกลุ่มเปราะบาง ที่ต้องดูแลให้เข้ามาสู่ระบบ ทั้งนี้ การคัดกรองจะต้องเป็นไปด้วยความชัดเจน มีความแม่นยำ ให้ได้ผู้ที่ทำอาชีพขายสลากกินแบ่งรัฐบาลตัวจริงที่กำลังขายสลากอยู่ในปัจจุบัน ซึ่งต้องเป็นผู้ขายให้กับผู้บริโภคโดยตรงไม่ใช่การขายส่งหรือลักษณะพ่อค้าคนกลาง
ประธานคณะอนุกรรมการฯ กล่าวต่อไปอีกว่า นอกจากนี้ จะมีการปรับปรุงแก้ไขเนื้อหาสาระในสัญญารับสลากไปจำหน่าย เพื่อเพิ่มสภาพบังคับให้มีความเข้มข้นและเกิดความเกรงกลัวมากขึ้น และหลังจากที่เริ่มจำหน่ายผ่านแพลตฟอร์มของสำนักงานสลากฯประกอบกับการแก้ไขปัญหาในส่วนต่างๆ จะส่งผลให้การบริหารจัดการของสำนักงานสลากฯ เป็นไปด้วยความคล่องตัวมากขึ้น ทั้งในส่วนของค่าใช้จ่ายในการบริหาร และการแก้ไขปัญหาในระยะยาวต่อไป กล่าวในที่สุด
วันพฤหัสบดีที่ 23 ธันวาคม 2564
ธ.ก.ส. ร่วมงาน Money Expo กรุงเทพฯ ครั้งที่ 21
ธ.ก.ส. นำสินเชื่อนวัตกรรมดีมีเงินทุน สินเชื่อสานฝันสร้างอาชีพ อัตราดอกเบี้ยพิเศษ เงินฝากออมทรัพย์ทวีโชค เงินฝาก A-Savings เป็นทางเลือกในการออม พร้อมแคมเปญพิเศษและของที่ระลึกในงาน Money Expo กรุงเทพฯ ครั้งที่ 21 ณ ฮอลล์ 9 – 12 อิมแพ็ค เมืองทองธานี
ธ.ก.ส. นำสินเชื่อนวัตกรรมดีมีเงินทุน สินเชื่อสานฝันสร้างอาชีพ อัตราดอกเบี้ยพิเศษ เพื่อสร้างโอกาสให้คนรุ่นใหม่ แรงงานคืนถิ่น เข้ามาร่วมพัฒนาภาคการเกษตร และนำเงินฝากออมทรัพย์ทวีโชค เงินฝาก A-Savings มาเป็นทางเลือกในการออม พร้อมจัดแคมเปญสุดพิเศษและของที่ระลึกมากมายในงาน Money Expo กรุงเทพฯ ครั้งที่ 21 ณ ฮอลล์ 9 – 12 อิมแพ็ค เมืองทองธานี 23 – 26 ธันวาคมนี้
นายไพศาล หงษ์ทอง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงานมหกรรมการเงิน Money Expo กรุงเทพฯ ครั้งที่ 21 ณ ฮอลล์ 9 – 12 อิมแพ็ค เมืองทองธานี จังหวัดนนทบุรี ซึ่งจัดขึ้นระหว่างวันที่ 23 – 26 ธันวาคม 2564 โดย ธ.ก.ส. ได้นำผลิตภัณฑ์ทางการเงินและสินเชื่อต่างๆ เปิดให้บริการภายในงาน ได้แก่ สินเชื่อนวัตกรรมดีมีเงินทุน เพื่อเป็นค่าใช้จ่ายหรือค่าลงทุนในการประกอบอาชีพเกษตรกรรมในลักษณะ Smart Farmer อัตราดอกเบี้ยร้อยละ 4 ต่อปี สินเชื่อสานฝันสร้างอาชีพ เพื่อเป็นค่าใช้จ่ายในการประกอบอาชีพการเกษตรหรือลงทุนค้าขาย วงเงินไม่เกิน 100,000 บาทต่อราย อัตราดอกเบี้ยร้อยละ 4 ต่อปี
นอกจากนี้ ยังมี เงินฝากออมทรัพย์ทวีโชค ซึ่งเป็นเงินฝากที่ได้รับดอกเบี้ยและรางวัลในระดับจังหวัดปีละ 2 ครั้ง โดยฝากทุก 2,000 บาท ติดต่อกันทุก 3 เดือน จะได้รับสิทธิ์จับรางวัล 1 สิทธิ์ และเมื่อมียอดเงินฝากคงเหลือทุก 10,000 บาท ฝากติดต่อกันทุก 7 เดือนจะได้รับสิทธิ์จับรางวัลระดับประเทศปีละ 1 ครั้ง พิเศษเมื่อฝากติดต่อกัน 10 เดือน จะได้รับเพิ่มอีก 1 สิทธิ์ เงินฝาก A-Savings บัญชีเงินฝาก Digital ดอกเบี้ยร้อยละ 0.45 ต่อปี เงินฝากผู้สูงอายุ Senior Savings สำหรับผู้มีอายุ 50 ปีขึ้นไป อัตราดอกเบี้ยร้อยละ 0.25 ต่อปี หากยอดเงินฝากคงเหลือตั้งแต่ 20,000 บาทขึ้นไป รับดอกเบี้ยร้อยละ 0.45 ต่อปี ฝากได้คนละ 1 บัญชี สูงสุดไม่เกิน 10 ล้านบาท เงินฝากออมทรัพย์พิเศษ เปิดบัญชี 10,000 บาท และครั้งต่อไปฝากเงินขั้นต่ำ 1,000 บาท รับดอกเบี้ยร้อยละ 0.45 ต่อปี ไม่เสียภาษี เงินฝากประจำปลอดภาษี 24 เดือน ฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือน รับดอกเบี้ยร้อยละ 1.30 ต่อปี เงินฝากสงเคราะห์ชีวิต ธ.ก.ส. เพิ่มรัก 2 12/10 ธกส ทวีรัก 99 และ ธกส รักคุณ สมัครใช้บริการแอปพลิเคชัน ธ.ก.ส. A-Mobile เพื่อให้การโอนเงินบนมือถือสะดวกรวดเร็วและง่ายเพียงปลายนิ้ว บริการ SMS Alert บริการ BAAC Connect รวมถึงการให้บริการยืนยันตัวตนผ่านอิเล็กทรอนิกส์ (e – KYC) เพื่อรองรับการให้บริการธุรกรรมออนไลน์ในอนาคต
พิเศษ! พบกับแคมเปญ “สวัสดีทวีโชค” สำหรับลูกค้าใหม่ เพียงเปิดบัญชีเงินฝากออมทรัพย์ทวีโชค ฝากเงินตั้งแต่ 20,000 บาทขึ้นไป คงยอดไว้ 3 เดือน แคมเปญ “สมัครกรมธรรม์ ธกส รักคุณ สะสมแต้มแลกของรางวัลกับ A-Rewards” หรือแคมเปญ “Scan ปั๊บ รับฟรี 2 ต่อ” รับฟรีของที่ระลึกมากมายภายในงาน
วันจันทร์ที่ 1 สิงหาคม 2565
รัฐบาลเชิญชวน “ผู้มีภูมิคุ้มกันต่ำ” เข้ารับการฉีด LAAB เสริมภูมิคุ้มกันโควิด ตั้งแต่วันที่ 1 ส.ค. 65 เป็นต้นไป
.....
นับตั้งแต่รัฐบาลได้เริ่มดำเนินการฉีดวัคซีนป้องกันโรคโควิด-19 เมื่อวันที่ 28 ก.พ. 64 เป็นต้นมา ปัจจุบันได้ฉีดวัคซีนไปแล้วกว่า 140 ล้านโดส แต่ยังมีประชากรบางกลุ่มที่มีภูมิคุ้มกันต่ำ หรือเมื่อได้รับวัคซีนแล้วร่างกายไม่สามารถสร้างภูมิคุ้มกันได้เพียงพอต่อการป้องกันโรค
.
ปัญหาดังกล่าวรัฐบาลไม่ได้นิ่งนอนใจ และกระทรวงสาธารณสุขได้เร่งจัดหา LAAB ซึ่งเป็นภูมิคุ้มกันสำเร็จรูปที่สามารถออกฤทธิ์ลบล้างเชื้อไวรัสก่อโรคโควิด-19 ทั้งสายพันธุ์ดั้งเดิมและกลายพันธุ์ได้แล้ว โดยรับมอบ LAAB ล็อตแรกจำนวน 7,000 โดสเมื่อวันที่ 25 ก.ค.ที่ผ่านมา จากที่สั่งซื้อไป 2.5 แสนโดส และที่เหลือจะทยอยจัดส่งเข้ามาจนครบภายในปีนี้
.
ดังนั้น ประชาชนผู้มีภูมิคุ้มกันโรคโควิด-19 ต่ำ หรือผู้ที่ได้รับวัคซีนแล้วร่างกายไม่สามารถสร้างภูมิคุ้มกันได้ สามารถติดต่อเข้ารับการฉีดภูมิคุ้มกันสำเร็จรูป หรือ Long Acting Antibody (LAAB) ได้ที่สถานพยาบาลตามคณะกรรมการโรคติดต่อจังหวัดกำหนดไว้ทั่วประเทศ ตั้งแต่วันที่ 1 ส.ค. 65 เป็นต้นไป
.
อ่านเพิ่มเติม คลิกhttps://www.thaigov.go.th/news/contents/details/57438
#ไทยคู่ฟ้า#ร่วมต้านโควิด19
-------------------
วันอังคารที่ 10 สิงหาคม 2564
“ปลัดกระทรวงกลาโหม” ส่งกำลังใจให้นักรบด่านหน้า มอบอุปกรณ์การแพทย์ถวายเป็นพระราชกุศลฯ
พลเอก ณัฐ อินทรเจริญ ปลัดกระทรวงกลาโหม เป็นประธานการจัดกิจกรรมมอบอุปกรณ์ทางการแพทย์ ให้กับโรงพยาบาลทหารสังกัด กองทัพบก กองทัพเรือ กองทัพอากาศ และองค์การสงเคราะห์ทหารผ่านศึก
เพื่อถวายเป็นพระราชกุศลแด่ สมเด็จพระนางเจ้าสิริกิติ์ พระบรมราชินีนาถ พระบรมราชชนนี พันปีหลวง เนื่องในโอกาสวันเฉลิมพระชนมพรรษา 12 สิงหาคม 2564 ณ ห้องสุรศักดิ์มนตรี ในศาลาว่าการกลาโหม
โดยการมอบอุปกรณ์ทางการแพทย์ในครั้งนี้ ประกอบด้วย หน้ากากอนามัย (N 95) หน้ากากเฟสชิลด์แบบแว่น (Face shield) และชุดเสื้อปลอดเชื้อ(Personal Protective Equipment : PPE) ทั้งนี้ เพื่อเป็นการเทิดทูนสถาบันพระมหากษัตริย์ และน้อมรำลึกในพระมหากรุณาธิคุณ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมุ่งมั่นปฏิบัติพระราชกรณียกิจนานัปการ อันส่งผลต่อการพัฒนาคุณภาพชีวิตความเป็นอยู่ของราษฎรให้ดีขึ้น อีกทั้ง เพื่อเป็นการบรรเทาปัญหาการขาดแคลนอุปกรณ์ทางการแพทย์ของโรงพยาบาลทหาร และเพิ่มศักยภาพ ประสิทธิภาพ ในการดูแลรักษาผู้ป่วยโควิด – 19 และความปลอดภัยของบุคลากรทางการแพทย์
“…สำนักงานปลัดกระทรวงกลาโหม ขอเป็นกำลังใจ และขอขอบคุณบุคลากรทางการแพทย์ของโรงพยาบาลทหารทั้งสามเหล่าทัพ และโรงพยาบาลทหารผ่านศึก ที่ได้ปฏิบัติหน้าที่ในการดูแลรักษาประชาชนอย่างเต็มขีดความสามารถ ยอมเสียสละความสุขส่วนตัว มาปฏิบัติหน้าที่ในยามที่ประเทศชาติประสบปัญหาโรคระบาดในครั้งนี้…”